**ম্যারি জেন মে ওয়েস্ট** (ইংরেজি: Mary Jane "Mae" West; জন্ম: ১৭ আগস্ট ১৮৯৩ – ২২ নভেম্বর ১৯৮০) ছিলেন একজন মার্কিন অভিনেত্রী, গায়িকা, নাট্যকার, চিত্রনাট্যকার, কৌতুকাভিনেত্রী এবং যৌন আবেদনের প্রতীক। তিনি বিনোদন কর্মজীবনের ব্যপ্তি সাত দশক।

তিনি ভডেভিল ও নিউ ইয়র্ক সিটির মঞ্চে সক্রিয় ছিলেন এবং পরবর্তীকালে হলিউডের চলচ্চিত্রে কৌতুকাভিনেত্রী, অভিনেত্রী ও লেখিকা হিসেবে কাজ করেন। এছাড়া তিনি বেতার ও টেলিভিশনেও অভিনয় করেছেন। আমেরিকান ফিল্ম ইনস্টিটিউট তাদের ধ্রুপদী মার্কিন চলচ্চিত্রের সেরা নারী তারকা তালিকায় তাকে ১৫তম স্থান প্রদান করে।

প্রারম্ভিক জীবন
---------------

ম্যারি জেন ওয়েস্ট ১৮৯৩ সালের ১৭ই আগস্ট নিউ ইয়র্কের কিংস কাউন্টিতে জন্মগ্রহণ করেন। তিনি তার পিতা জন প্যাট্রিক ওয়েস্ট ও মাতা মাটিল্ডে "টিলি" ডেলকারের সর্বজ্যেষ্ঠ জীবিত সন্তান ছিলেন। তার পিতা প্রাইজফাইটার ছিলেন, যিনি "ব্যাটলিন জ্যাক ওয়েস্ট" নামে পরিচিত ছিলেন। তিনি পরবর্তীকালে বিশেষ পুলিশ হিসেবে কাজ করতেন এবং পরে নিজেই একটি তদন্তকারী এজেন্সি প্রতিষ্ঠা করেছিলেন। জনের মাতা সাবেক করসেট ও ফ্যাশন মডেল ছিলেন। ম্যারির পিতামহী ম্যারি জেন (জন্মনাম: কপলি) ছিলেন আইরিশ ক্যাথলিক বংশোদ্ভূত। তার নামেই ম্যারির নামকরণ করা হয়েছিল। ম্যারির পিতামহ জন এডউইন ওয়েস্ট ছিলেন ইংরেজ-স্কটস বংশোদ্ভূত এবং মেষ পালক। তার মাতা টিলি ও তার পাঁচ ভাইবোন তাদের পিতা ইয়াকব (১৮৩৫-১৯০২) ও ক্রিস্টিয়ানা (১৮৩৮-১৯০১) ডোয়েলগারের সাথে বাভারিয়া থেকে ১৮৮৬ সালে মার্কিন যুক্তরাষ্ট্রে আসেন।

ওয়েস্টের বড় বোন কেটি শিশুকালেই মারা যায়। তার অন্যান্য ভাইবোনেরা হলেন ক্যাথরিন ওয়েস্ট (৮ ডিসেম্বর ১৮৯৮ – ১২ মার্চ ১৯৮২), পরবর্তীতে বেভারলি নামে পরিচিত এবং দ্বিতিয় জন এডউইন ওয়েস্ট (১১ ফেব্রুয়ারি ১৯০০ – ১২ অক্টোবর ১৯৬৪)।

চলচ্চিত্র কর্মজীবন
------------------

১৯৩২ সালে প্যারামাউন্ট পিকচার্স তাকে একটি চলচ্চিত্রে জন্য চুক্তিবদ্ধ হওয়ার প্রস্তাব দেয়। যদিও তখন তার বয়স ছিল ৪০, যা চলচ্চিত্রে কর্মজীবন শুরুর জন্য অনেক দেরি, বিশেষকরে একজন নারীর জন্য। ১৯৩২ সালে নাইট আফটার নাইট চলচ্চিত্র দিয়ে তার চলচ্চিত্রে অভিষেক হয়। এতে তার বিপরীতে অভিনয় করেন জর্জ র‍্যাফ্‌ট। র‍্যাফ্‌টই তাকে এই চরিত্রে নেওয়ার জন্য সুপারিশ করেন। শুরুতে তিনি তাকে দেওয়া পান্ডুলিপির ছোট চরিত্রটি পছন্দ করেন নি এবং তার চরিত্রটি পুনর্লিখনের পর তিনি এই চরিত্রে অভিনয় করেন।

আরো দেখুন
---------

* Biography প্রবেশদ্বার

তথ্যসূত্র
---------

1. ↑  কুলেন, ফ্র্যাংক; হ্যাকম্যান, ফ্লোরেন্স; ম্যাকনেলি, ডোনাল্ড (২০০৭)। *Vaudeville, Old & New: An Encyclopedia of Variety Performers in America*। রোটলেজ। পৃষ্ঠা ১১৮৩। আইএসবিএন 0-415-93853-8।
2. ↑  ওর্টিস লেইডার ২০০০, পৃ. ২০।
3. ↑  ওয়াটস ২০০৩, পৃ. ১০।
4. ↑  ওয়েস্ট, মে (১৯৫৯)। *Goodness Had Nothing to Do With it*। Prentice-Hall। পৃষ্ঠা ১।
5. ↑  ওয়াটস ২০০৩, পৃ. ১২।
6. ↑  ওর্টিস লেইডার ২০০০, পৃ. ২১।
7. ↑  মাসগ্রোভ ১৯৮২, পৃ. ২৩।
8. ↑  লোভিশ ২০০৬, পৃ. ৬।
9. ↑  1870, 1880, 1900 US censuses.
10. ↑  ওর্টিস লেইডার ২০০০, পৃ. ২৩।
11. ↑  ওয়াটস ২০০৩, পৃ. ১২, ২৮৯।
12. ↑  মাসগ্রোভ ১৯৮২, পৃ. ১০৫-১০৬।

### উৎস

* ওর্টিস লেইডার, এমিলি (২০০০)। *Becoming Mae West*। ডা কাপো প্রেস। আইএসবিএন 0-306-80951-6।
* ওয়াটস, জিল (২০০৩)। *Mae West: An Icon in Black and White*। অক্সফোর্ড ইউনিভার্সিটি প্রেস। পৃষ্ঠা ১০। আইএসবিএন 0-19-516112-2।
* মাসগ্রোভ, স্ট্যানলি (১৯৮২)। *Mae West*। উইলিয়াম মোরো অ্যান্ড কো.। আইএসবিএন 0-688-00816-X।

বহিঃসংযোগ
---------


উইকিমিডিয়া কমন্সে **মে ওয়েস্ট** সংক্রান্ত মিডিয়া রয়েছে।

* ইন্টারনেট ব্রডওয়ে ডেটাবেজে মে ওয়েস্ট উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে মে ওয়েস্ট উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে মে ওয়েস্ট উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* চিলি
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড
* সুইডেন

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
	+ 2
* সুডক (ফ্রান্স)
	+ ১

 |